Anexa nr. 3

 la decizia CR Hîncești nr.\_\_\_\_\_\_\_\_\_\_ din \_\_\_\_\_\_\_\_\_\_\_\_

## METODOLOGIE

**de calcul al costului Serviciului de îngrijire socială la domiciliu**

* 1. **DISPOZIȚII GENERALE**
1. Prezenta Metodologie stabilește modul de calculare al costului Serviciului de îngrijire socială la domiciliu (în continuare – Serviciu) în conformitate cu prevederile Regulamentului-cadru al Serviciului de îngrijire socială la domiciliu și Standardelor minime de calitate, aprobate prin Hotărârea Guvernului nr. 1034/2014.
2. Costul Serviciului se elaborează de către prestatorii publici și privați de servicii în baza prezentei Metodologii.
3. Mijloacele financiare acumulate în urma prestării serviciilor contra plată de către Serviciu constituie venituri colectate.

## STRUCTURA COSTULUI PENTRU SERVICIUL DE ÎNGRIJIRE SOCIALĂ LA DOMICILIU

1. Costul Serviciului este constituit din:
2. cheltuielile curente:
	1. cheltuielile de personal – includ remunerarea muncii angajaților conform statelor de personal (șef Serviciu, contabil, șofer, lucrător social), conform prevederilor Legii nr. 270/2018 privind sistemul unitar de salarizare în sectorul bugetar, precum și alte plăți salariale cum sunt cheltuielile de călătorie care reflectă cheltuielile pentru procurarea biletelor/abonamentelor pentru transportul public sau alte drepturi ale angajatului pentru transport în scopul exercitării funcţiilor de serviciu, conform prevederilor pct. 46 din anexa nr. 1 la Hotărârea Guvernului nr. 1034/2014;
	2. contribuțiile la bugetul asigurărilor sociale obligatorii – includ sumele contribuţiilor de asigurări sociale de stat obligatorii calculate din sumele retribuţiilor aferente tuturor categoriilor de personal al Serviciului;
	3. cheltuielile pentru inventarul moale – includ scurtă de iarnă și de toamnă- primăvară, salopetă/halat, mănuși de protecție din cauciuc și din stofă, încălțăminte (de iarnă și de vară), geantă, cărucior, conform prevederilor Standardului 9 „Dotarea lucrătorilor sociali” din anexa nr. 2 la Hotărârea Guvernului nr. 1034/2014;
	4. cheltuielile pentru consumul materialelor și serviciilor – includ cheltuieli privind serviciile energetice și comunale, cheltuieli privind utilizarea combustibilului, carburanţilor şi lubrifianţilor, cheltuieli privind utilizarea pieselor de schimb, cheltuieli privind materialele informative, cheltuieli privind rechizite de birou, cheltuieli aferente serviciilor poştale, de telefonie şi altor mijloace de comunicare, materiale sanitare, precum şi alte cheltuieli necesare pentru o vizită la domiciliu;
	5. cheltuielile privind formarea profesională – includ acoperirea cheltuielilor privind

instruirea inițială și continuă a personalului Serviciului;

1. cheltuielile pentru uzura mijloacelor fixe – includ cheltuielile privind uzura mijlocului de transport, utilajelor și dotărilor conform Standardului 8 „Dotarea Serviciului” din anexa nr. 2 la Hotărârea Guvernului nr. 1034/2014.

## MODUL DE DETERMINARE A COSTULUI

**PENTRU SERVICIUL DE ÎNGRIJIRE SOCIALĂ LA DOMICILIU CONTRA PLATĂ**

1. Costul prestării Serviciului se determină de fiecare prestator de servicii pentru un beneficiar lunar sau pentru o vizită. Pentru calcularea costului pentru un beneficiar lunar sau pentru o vizită se iau drept bază cheltuielile planificate pe articole.
2. Pentru calcularea costului prestării Serviciului pentru un beneficiar lunar se aplică următoarea formulă:

$$ C b.l=\frac{Ccr+Uzura}{Nr. ben.an 12l}$$

unde:

C b.l – costul prestării Serviciului pentru un beneficiar lunar;

C cr – cheltuielile curente planificate din contul bugetului aprobat pentru anul bugetar;

Uzura – uzura mijloacelor fixe calculată pentru anul precedent; Nr. ben.an – numărul beneficiarilor pe anul precedent;

12 l – 12 luni.

1. Pentru calcularea costului prestării Serviciului pentru o vizită se aplică următoarea formulă:

C viz = C cr + Uzura

Nr. viz.an

unde:

C viz – costul prestării Serviciului pentru o vizită;

C cr – cheltuielile curente planificate din contul bugetului aprobat pentru anul bugetar;

Uzura – uzura mijloacelor fixe calculată pentru anul precedent;

Nr. viz.an – numărul vizitelor efectuate în anul precedent.

## MODUL DE APROBARE, APLICARE

**ȘI AJUSTARE A COSTULUI PENTRU SERVICIILE PRESTATE**

1. Anual, după aprobarea bugetului, prestatorii de servicii vor calcula costul Serviciului pentru un beneficiar lunar sau costul unei vizite pentru următorul an bugetar și vor înainta fondatorului propuneri spre aprobare până la sfârșitul anului bugetar curent.
2. Fondatorul, în baza propunerilor parvenite de la prestatorii de servicii, va aproba prin ordin costul prestării Serviciului pentru un beneficiar lunar sau costul unei vizite.
3. În cazul modificării pe parcursul anului a cheltuielilor curente planificate pentru anul bugetar, costul unui beneficiar lunar sau a unei vizite poate fi recalculat.